นายกรัฐมนตรี ระบุ เป็นหน้าที่ของสภาฯและศาล ที่จะชี้ขาดว่า พ.ร.บ.งบประมาณ เป็นโมฆะหรือไม่
นายกรัฐมนตรี ระบุ เป็นหน้าที่ของสภาฯและศาล ที่จะชี้ขาดว่า พ.ร.บ.งบประมาณ เป็นโมฆะหรือไม่พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวถึงพระราชบัญญัติงบประมาณรายจ่ายประจำปีงบประมาณ 2563 ที่อาจจะเป็นโมฆะจากปัญญาการกดบัตรแทนนายฉลอง เทิดวีระพงศ์ ส.ส.พัทลุง พรรคภูมิใจไทยว่า เป็นเรื่องของสภาผู้แทนราษฎรที่จะต้องไปตรวจสอบ ตนเองในฐานะฝ่ายบริหารคงไม่เข้าไปยุ่งเกี่ยว ดังนั้นอย่าเอาปัญหาของฝ่ายนิติบัญญัติมาโยงกับฝ่ายบริหาร ส่วนจะทำให้กฎหมายดังกล่าวเป็นโมฆะหรือไม่อยู่ที่การตรวจสอบซึ่งต้องว่ากันตามกฏหมาย แต่สิ่งสำคัญอยู่ที่หลังจากนี้คือ จะแก้ไขปัญหาอย่างไรในการบริหารจัดการงบประมาณให้เพียงพอ ซึ่งการใช้งบประจำที่เป็นค่าตอบแทนบุคลากรส่วนนี้ไม่มีปัญหา แต่จะมีปัญหากับงบลงทุนและตนเองไม่ขอก้าวล่วงทั้งหมดให้เป็นหน้าที่ของศาลฯส่วนกรณีที่สภาฯจะส่งเรื่องให้ศาลรัฐธรรมนูญวินิจฉัยเรื่องนี้ นายกรัฐมนตรีกล่าวว่า ตนเองได้ตอบเรื่องนี้ไปแล้วและเรื่องดังกล่าวก็ไม่เกี่ยวกับตนเอง เพราะรัฐบาลมีหน้าที่รอใช้งบประมาณเพื่อบริหารราชการเท่านั้น